Source: http://www.viatavalcii.ro/component/k2/itemlist/date/2017/5/14
Timestamp: 2017-12-13 20:54:43+00:00

Document:
Articole publicate Duminică, 14 Mai 2017 - Viața Vâlcii - Știrile din Vâlcea
Duminică, 14 Mai 2017 19:46
Duminică, 14 Mai 2017 19:45
Duminică, 14 Mai 2017 19:44
Duminică, 14 Mai 2017 19:42
1519 locuri de muncă vacante
În perioada 10-16 mai 2017, la nivel de judeţ, în oferta Agenţiei Judeţene pentru Ocuparea Forţei de Muncă sunt 1.519 joburi, de la 268 de angajatori. Oferta este valabilă atât pentru cei cu studii medii, cât şi pentru cei cu studii superioare sau necalificaţi. Astfel, pentru cei cu studii superioare se găsesc 70 locuri de muncă, pentru cei cu studii medii şi studii postliceale sunt 770 locuri de muncă şi 679 sunt pentru cei cu studii gimnaziale, şcoală profesională şi fără studii. Cele mai multe locuri disponibile se găsesc în domeniul confecţiilor textile. Printre celelalte locuri de muncă disponibile în această perioadă se găsesc posturi de: vânzători, lucrători comerciali, lăcătuşi mecanici, barmani, bucătari, tâmplari, şoferi, electricieni, mecanici auto, sudori, lăcătuşi, instalatori sanitari etc. Persoanele cu studii superioare găsesc pe listele AJOFM Vâlcea joburi precum: un proiectant inginer/ arhitect/ desenator (cunoscător programe operare calculator, experienţă); un medic stomatolog (vechime în domeniu minim 5 ani); un inginer mecanic (vechimea în domeniu reprezintă avantaj, studii superioare-inginerie mecanică); un director regional vânzări (studii superioare); un inginer chimist; un inginer electroenergetic (vechime în domeniu 3 ani, studii superioare, se oferă salariu de 2.600 lei/lună); un inginer instalaţii (studii superioare); un director de vânzări (studii superioare); 2 proiectanţi-ingineri profil electrotehnică (vechime în domeniu 3-5 ani, facultatea de specialitate, limba engleză, cunoştinţe AUTOCAD 2D); un proiectant inginer mecanic (vechime în domeniu 3-5 ani, facultatea de specialitate, limba engleză, cunoştinţe: KATIA, PDMS, UNIGRAPHICS); un şef formaţie (vechime în domeniu minim im an, şcoală de maiştri în industria. alimentară sau Facultatea de Industrie Alimentară, cunoştinţe operare PC, angajare pe perioadă nedeterminată); 3 ingineri construcţii; un agent turism (studii superioare, absolvent ultima promoţie); un doctor balneolog (vechime în domeniu minim un an); un inginer construcţii (vechime în domeniu minim 3 ani); MW România SA din Drăgăşani caută un inginer proiectant-mecanic (cunoştinţe limba engleză, AUTOCAD), un inginer investiţii (cunoştinţe limba engleză, AUTOCAD), un inginer proces (cunoştinţe limba engleză) şi un manager proiect (cunoştinţe limba engleză, AUTOCAD); 4 ingineri textilişti; 2 ingineri textilişti proiectare; 2 ingineri construcţii metalice (vechime în domeniu minim 5 ani, experienţă în confecţii metalice); un medic medicina de familie (studii superioare, angajare perioadă nedeterminată); un inginer industrializarea lemnului; un director producţie (studii superioare tehnice); un inginer constructor (vechime în domeniu un an, studii superioare, perioadă nedeterminată); un inginer electrician (vechime în domeniu un an, studii superioare, perioadă nedeterminată); un inginer automatist (vechime în domeniu un an, studii superioare, perioadă nedeterminată); un inginer mecanic (vechime în domeniu un an, studii superioare, perioada nedeterminată) etc. AJOFM Vâlcea oferă servicii gratuite pentru persoanele aflate în căutarea unui loc de muncă şi anume: Servicii de preconcediere, Informare şi Consiliere Profesională, Medierea muncii, Formare Profesională, Evaluarea şi certificarea competenţelor profesionale dobândite pe alte căi decât cele formale, Consultanţă pentru începerea unei afaceri, Completarea veniturilor salariale, Stimularea mobilităţii forţei de muncă.
Duminică, 14 Mai 2017 19:41
Pentru că în ultima vreme nu se simte foarte bine, un primar a decis să-şi facă un set de analize medicale în străinătate. Acesta este programat după data de 20 mai…
La fel ca şi în anii trecuţi, un medic va pleca în vacanţă în perioada imediat următoare în Germania, acolo unde cele două fiice sunt stabilite de ani buni.
Duminică, 14 Mai 2017 19:40
Continuă controalele la saloanele de bronzare
În continuare, inspectori sanitari din cadrul Direcţiei de Sănătate Publică Vâlcea desfăşoară o acţiune tematică privind respectarea prevederilor legale în vigoare în ceea ce priveşte normele de igienă pentru saloanele ori centrele de bronzare. Acţiunea de control se va desfăşura până în data de 30 mai, iar până în momentul de faţă nu au fost depistate nereguli. „Controalele se vor derula de către inspectorii sanitari în vederea verificării modului de respectare de către operatorii saloanelor/centrelor de bronzare a normelor de igienă, precum caracteristicile tehnice ale aparaturii utilizate, îndeplinirea de către angajator şi de către personalul angajat a cerinţelor legale în vigoare, respectarea condiţiilor impuse pentru protecţia utilizatorilor, conform prevederilor Ordinului privind aprobarea Normelor de igienă pentru saloanele/centrele de bronzare. Pe parcursul acţiunilor de verificare se va ţine cont de prevederile privind stabilirea şi sancţionarea contravenţiilor la normele din domeniul sănătăţii publice şi de prevederile Legii securităţii şi sănătăţii în muncă, cu modificările ulterioare şi ale Hotărârii de Guvern privind supravegherea sănătăţii lucrătorilor. În cazul în care se vor depista neconformităţi, vor fi aplicate sancţiuni contravenţionale conform Legii, iar la expirarea termenelor acordate pentru remedierea deficienţelor se vor efectua recontroale”, a spus medicul Lorena Mărgăritescu, director executiv al Direcţiei de Sănătate Publică.
Duminică, 14 Mai 2017 19:38
Analiză HCM, agonie, extaz şi iar agonie
- formaţia noastră a schimbat conducerea şi tehnicienii la finalul anului trecut şi a dat impresia că poate produce o mare surpriză
- din păcate totul a fost un simplu foc de paie
După un sezon în care s-a salvat în ultimul moment de la retrogradare şi după un altul în care a terminat pe poziţia a opta, HCM Râmnicu Vâlcea a început campionatul 2016-2017 fără obiectivul de a ataca primele locuri ale clasamentului, eventual prezenţa în cupele europene. Formaţia noastră a continuat cu antrenorul Constantin Ştefan ca antrenor principal şi Mori Torok Duca secund, Nicoleta Lazăr antrenor cu portarii şi cu o conducere administrativă tânără, în frunte cu Marian Joiţa.
Unsprezece etape nici prea-prea, nici foarte- foarte
Pe 9 septembrie, anul trecut, HCM Râmnicu Vâlcea debuta în noua ediţie de campionat cu un meci echilibrat, contra clujencelor de la Universitatea, pe atunci antrenate de Carmen Amariei. După 60 de minute, municipalele aveau să se impună cu 21-18. A urmat o etapă în care HCM a stat şi apoi o înfrângere contra braşovencelor de la Corona, o echipă de învins şi atunci şi acum. După o victorie logică dar scoasă greu cu Măgura Cisnădie, elevele lui Ştefan au pierdut pe terenul unei echipe venite din eşaonul secund, CSM Bistriţa. A urmat cel mai slab meci al turului de campionat, egal în Sala Traian cu Unirea Slobozia, formaţie care avea să termine sezonul regulat în subsolul clasamentului şi să participe la barajul de supravieţuire în primul eşalon. Până la pauza competiţională au urmat rezultate pe undeva normale, o singură victorie la Galaţi şi înfrângeri cu HC Zalău, CSM Bucureşti şi HCM Roman. Era clar că scaunul lui Ştefan era ameninţat serios. Conducerea clubului şi a administraţiei locale a decis să se mizeze tot pe fostul campion naţional cu Dinamo, la masculin.
S-a schimbat tot, serie incredibilă, am sperat la cupe
După alegerile locale, totul s-a schimbat la HCM Râmnicu Vâlcea. În fruntea clubului a ajuns experimentatul petre Berbecaru, fost preşedinte, vicepreşedinte, antrenor principal şi secund la Oltchim. Acesta a decis să schimbe şi la nivelul băncii tehnice. Tot! Ca principal a venit exprimentatul Gheorghe Sbora, ajutat de Luminiţa Huţupan-Dinu. Au plecat Ştefan, Duca şi Lazăr. A urmat o serie incredibilă care le-a dat mari speranţe iubitorilor de handbal din Vâlcea. Victorie clară pe propriul teren contra Dunării Brăila, meci în urma căruia brăilencele au ieşit din cursa pentru titlul naţional. Apoi succese în deplasare cu Universitatea Cluj-Napoca şi SCM Craiova. Campionatul s-a întrerupt pentru o acţiune a naţionalei feminine şi vâlcencele şi-au ieşit din mână şi au pierdut la Braşov contra unei formaţii mai slab cotată. Alte trei succese consecutive cu Măgura Cisnădie, CSM Bistriţa şi Unirea Slobozia au făcut din HCM Râmnicu Vâlcea una dintre candidatele serioase la un loc pe podium.
Serie neagră pe final
Din păcate, însă, echipei noastre i-a lipsit exact finish-ul. Nimeni nu se aştepta la un succes în returul cu CSM Bucureşti, jucat în Sala Traian, dar nici la un scor dur: 37-23. A urmat, din păcate, un meci foarte ciudat, terminat cu un rezultat şi mai ciudat. Elevele lui Sbora au evoluat pe propriul teren cu una dintre formaţiile foarte slabe ale Ligii Naţionale, Danubius Galaţi şi toată lumea se întreba care o să fie diferenţa de scor finală... Moldovencele au câştigat, însă, la trei goluri diferenţă, după un meci pe care l-au dominat şi în care handbalistele de la Vâlcea au fost de nerecunoscut. Şi municipalele nu şi-au mai revenit până la final, înregistrând alte patru înfrângeri, cu HC Zalău, HCM Roman, SCM Craiova şi Dunărea Brăila. Locul 7 final este cu o poziţie mai bună ca cel din campionatul trecut dar sub aşteptări. La un moment dat s-a vorbit despre eventualitatea de a cere o invitaţie de participare în Cupa EHF, din partea Federaţiei Europene de Handbal, idee probabil abandonată.
Patru straniere, trei rămase
Sezonul a început pentru HCM cu un lot echilibrat în care şi-au făcut loc şi patru handbaliste din străinătate, Elaine Gomes Barbosa, Petra Blazek, Ines Khouildi şi Andrea Beleska. Brazilianca, fostă campioană mondială, nu s-a acomodat la Râmnicu Vâlcea şi a decis să îşi rezilieze contractul, după ce marcase pentru echipa noastră şapte goluri. Blazek a avut evoluţii bune şi foarte bune în poarta HCM-ului, în timp ce celelalte două au alternat evoluţiile bune cu cele mai puţin reuşite. De menţionat este faptul că Beleska a ratat finalul de sezon, din cauza unei accidentări.
Simion, Adespii şi Senocico, tunarii echipei
HCM Râmnicu Vâlcea a terminat campionatul cu un golaveraj slab, minus 64. Universitatea Cluj, minus 15 şi CSM Bistriţa, minus 48, sunt echipe care s-au clasat mai jos, dar care au un bilanţ mai bun. Cu 534 de goluri marcate, HCM are atacul cu numărul 9 din întrecerea internă. Nici la capitolul goluri primite nu stăm mai bine, cu a zecea apărare din primul eşalon. Cele mai bune marcatoare ale echipei noastre au fost extrema Ana Maria Simion şi interul Andreea Adespii, ambele cu 91 de goluri, secondate de Ani Senocico, 86 de reuşite. Patricia Vizitiu s-a descurcat şi ea bine, 75 de goluri, în timp ce restul jucătoarelor din lot nu au trecut de cota 40. Pe de altă parte, HCM Râmnicu Vâlcea a fost o echipă disciplinată. Doar două eliminări definitive a primit gruparea olteană, una la Andreea Adespii, cealaltă la Patricia Vizitiu. În ceea ce priveşte eliminările de două minute, acestea au fost 58 la număr. Cele mai multe au fost trecute în contul lui Ines Khouildi, nu mai puţin de 14. O urmează, la mare distanţă, Andreea Adespii, Patricia Vizitiu şi Florentina Craiu. Doar cei trei portari pe care s-a contat în acest campionat au scăpat fără eliminări de două minute.
Pentru HCM au evoluat în această ediţie de campionat:
Elena Şerban, Daniela Vălean, Petra Blazek (portari) - cele trei handbaliste nu au marcat şi nu au fost sancţionate cu eliminări de două minute sau eliminări definitive.
Andreea Adespii - 91 goluri - 7 eliminări - un cartonaş roşu
Ana Maria Simion - 91 - 3 - 0
Mihaela Senocico - 86- 4 - 0
Patricia Vizitiu - 75 - 8 - 1
Cătălina Cioaric - 40 - 1 - 0
Maria Gavrilă - 37 - 2 - 0
Nicoleta Safta - 31 - 2 - 0
Cristina Florica - 26 - 6 - 0
Hermina Stoicănescu - 24 - 2 - 0
Andreea Beleska - 22 - 2 - 0
Ines Khouildi - 15- 14 - 0
Florentina Craiu - 12 - 7 - 0
Elaine Barbosa - 7 - 1 - 0
Ce se întâmplă din vară?
Pentru sezonul viitor obiectivul este clar, participarea în ediţia 2018-2019 a cupelor europene. Un obiectiv greu de realizat, în condiiţiile în care România dă în Europa patru formaţii, primele trei clasate la finalul sezonului plus încă una în urma disputării Cupei României. Lotul o să fie unul cu mult mai valoros şi, cel mai probabil, un alt tehnician va lua loc pe banca tehnică. Este posibil ca Gheorghe Sbora să rămână la club în cazul în care va accepta, pe postul de director tehnic. Ca principal cele mai mari şanse le are Aurelian Roşca, cel care a activat în acest sezon la CSM Bucureşti, dar care a fost înlocuit exact înainte de sferturile de finală din Liga Campionilor. Roşca mai are, se pare, o ofertă de la Dunărea Brăila, echipă care va merge în tururile preliminare ale Ligii Campionilor. Dacă mutarea pică, oficialii de la HCM se vor reorienta spre o altă variantă, cel mai probabil o fostă handbalistă a Oltchimului. Nume ca Simona Gogârlă sau Carmen Amariei sunt deja vehiculate. În ceea ce priveşte plecările şi ele vor fi destul de numeroase, urmând să nu mai continue la HCM handbalistele care nu au confirmat în acest sezon.
Duminică, 14 Mai 2017 19:36
Expoziţie cu dinozauri, la Muzeul de Istorie
Muzeul Judeţean Vâlcea, prin Secţia de Istorie şi în parteneriat cu Direcţia Patrimoniu Cultural Universitar din cadrul Universităţii „Babeş-Bolyai” Cluj-Napoca, aduce publicului vâlcean o expoziţie itinerantă unică în ţară. Este vorba de „Ultimii dinozauri din Transilvania”, expoziţie care va fi vernisată marţi, 16 mai 2017, de la ora 16.00, la Muzeul de Istorie din Calea lui Traian nr. 143, unde va rămâne deschisă spre vizitare până în jurul datei de 1 august. Expoziţia se adresează în primul rând publicului tânăr şi foarte tânăr deoarece prezintă, într-o manieră atractivă dar şi ştiinţifică, replici în mărime naturală ale ultimilor dinozauri care au trăit în Transilvania de acum aproximativ 70 de milioane de ani, zonă cu un aspect al terenului mult diferit faţă de astăzi. Prin urmare, expoziţia prezintă nu doar replicile acestor animale fascinante, cit şi o reconstituire a mediului de viaţă, informaţii şi imagini cu siturile din România, unde s-au descoperit oase şi ouă fosilizate şi, bineînţeles, alte informaţii ce vor ajuta vizitatorul să aibă parte de o experienţă atât educativă, cât şi atractivă. Sunt expuşi patru dinozauri (Magyarosaurus dacus, Elopterix nopcsai, Struthiosaurus transsylvanicus, Ornithocheirus sp.) cu elemente de decor, dar va exista şi un ou-punct foto unde doritorii îşi pot face fotografii din ipostaza unui pui de dinozaur. Reconstituirile sunt făcute pe baza oaselor colectate din situri din Transilvania, mai ales din judeţele Hunedoara şi Alba, iar descoperirile respective se bucură de o faimă internaţională, fiind prezentate în tratatele de paleontologie de referinţă, precum şi în filmele documentare difuzate de canale cu o bună reputaţie. Program de vizitare: marţi-duminică, între orele 10.00-18.00 (casa de bilete se închide la 17. 30).
Duminică, 14 Mai 2017 19:35
După şapte încercări, Se caută şef la Poliţia Râmnicului!
Dacă nu ne înşelăm la numărătoare, este cam a şaptea oară când concursul pentru şefia Poliţiei municipiului Râmnicu Vâlcea nu este câştigat de nimeni. Joi, 11 mai 2017, au concurat pentru şefia Poliţiei municipiului Râmnicu Vâlcea subcomisar Cristian Neghină şi comisarul şef Constantin Gabăr, fostul şef al Poliţiei municipiului Drăgăşani. Nici unul nu a reuşit să obţină nota 7 pentru a accede la funcţia de şef al Poliţiei municipiului Râmnicu Vâlcea. Aşa că, probabil, postul va fi scos din nou la concurs în cursul acestui an.
Aparatură medicală învechită la Centrul de Transfuzie!
De ani buni se fac demersuri pentru ca activitatea Centrului de Transfuzie Sanguină din Râmnicu Vâlcea să se desfăşoare în cele mai bune condiţii. S-a reuşit dotarea Centrului cu spaţii frigorifice adecvate pentru depozitarea sângelui donat, dar mai sunt multe altele de făcut, precum reînnoirea aparaturii medicale din laboratorul de analize, dar şi a mobilierului. „Aparatura medicală în parte este învechită. Mă refer în primul rând la cea din laborator. Unele din echipamente sunt mai vechi, chiar dacă sunt verificate şi actualizate. Se lucrează cu ele în condiţii bune, dar s-ar impune o reînnoire a acestora. În schimb, la partea de stocare a sângelui stăm bine. Acolo s-a făcut această reînnoire a echipamentelor prin programele naţionale ale Ministerului Sănătăţii. S-a făcut dotarea centrului cu frigidere şi congelatoare. Stăm cel mai prost la mobilierul specific, respectiv paturi de donare. Nu avem şi funcţionăm cu nişte canapele învechite care trebuie înlocuite, dar şi cele pentru sala de aşteptare. Avem câteva promisiuni că vom fi ajutaţi cu nişte paturi de donare, dar aşteptăm să vedem dacă se materializează. Noi sperăm că se va rezolva şi această parte”, a precizat medicul Narcisa Ionaşcu, şefa Centrului de Transfuzie Sanguină Vâlcea.

References: CSM 
 CSM 
 CSM 
 CSM 
 CSM 
 CSM